**ҚАЗАҚСТАН МОҢҒОЛ ҮСТЕМДІГІ ДӘУІРІНДЕ**

**3.1. Шыңғысханның Моңғол мемлекетін құруы және оның құрылымы.**

 ХІІІ ғасырдың басында Орталық Азияның ішкі аудандарында Моңғол мемлекеті құрылды. Оның негізін салған Темучин (1155-1227) еді. Ол өз қол астына моңғол тайпаларының барлығын дерлік біріктірді. Темучин - жаздың ортасында Онон өзенінің жағасында Есугей батырдың отбасында дүниеге келген. Сол уақыттарда оның әкесі Есугей батыр татарлар тайпаларымен соғысып, олардың көсемі Темучинді тұтқынға түсіреді. Осы жеңістің құрметіне ол баласына Темучин деген ат береді.

1206 жылы көктемде моңғол ақсүйектері Онон өзенінің бастауында құрылтайға жиналып, Шыңғыс хан деген атпен Темучинді бүкіл моңғолдардың билеушісі деп салтанатпен хан етіп көтереді. Құрылтайда атақты бақсы Кекше-Теб-Тәңірі: «Көктегі құдай саған жер жүзінің патшалығын сыйлайды. Енді, әрқайсысы Гурхан деп аталатын осы жерлердің әміршілері сенің қолбасыларыңнан жеңіліп, олардың облыстары саған тиген шақта, сенің жаңа есімің «Шыңғыс» болсын. Сен патшалардың патшасы болдың, Көк Тәңірі сенің есіміңнің Шыңғыс хан, патшалардың Патшасы және билеушілердің Билеушісі болғанынды қалады», - деп сөз арнаған екен. Соңынан, оның атағы яшмалы мөрге ойылған: «Көкте - құдай, Жердегі Құдайдың Құдіреті - Ха-хан. Адамзат Әміршісінің Мөрі» деген сөздер өрнектеліп жазылған 1206 жылғы Құрылтайда Шыңғыс ханның «Ұлы Жасақ» (Яссы) заңдар жинағы жарияланады. Ол халық әдет-ғұрыптары мен билеушінің ой-пікірлері негізінде, моңғолдардың жүйеленген құқықтық нормалары болып табылады. Ұлы Жасақ екі бөлімнен тұрады. |І бөлім «Білік» - «Шыңғыс ханның нақыл сөздері» деп аталады. Онда заңдық, теориялық сипаттағы және нақты оқиғаларға қатысты ой толғамдар мен шешімдер жинақталған. |І бөлімде әскери-азаматтық заңдар және оларды орындамаған жағдайда белгіленетін жаза түрлері айқындалған. «Білікте» Шыңғыс хан билігіне дейінгі кезеңдерде бала әкені, кіші үлкенді тыңдамады; күйеуінің әйеліне сенімі болмады, ал әйелі ерінің әміріне көнбеді; ата-енесі келініне жақсы ниетпен қарамады, ал келіні ата-енесін сыйламады; жасы үлкені кішісін тәрбиелемеді, ал кішісі үлкеннің ақылымен жүрмеді деген сияқты ойлар айтылған. Соның кесірінен ұрылар, өтірікші-суайттар, бұзақылар мен қарақшылар қаптады. Адамдардың өзі тұрған үйлері жарық түспес қараңғы қапастай болды... Бұл тайпа осылай жөн-жосықсыз, мән-мағынасыз өмір сүрген еді. Шыңғыс ханның бақытты күндері туғанда, олардың бәрі де оның бұйрығына көнді, ол- тайпаларды қатаң тәртіпке негізделген жасақ арқылы басқарды. Ақылды әрі батылдарды әскер бегі қылды; епті әрі жылпостардың қолдарына құрық беріп, жылқышы қылды; ақымақтарға қамшы беріп, малшы қойды. Сол себепті де, Шыңғыс ханның ісі туған айдай күннен-күнге толығып, көкте Құдіретті Құдайдың күші оны жеңістермен жарылқады, ал жерде оның көмегімен береке бірлік орнады; оның жайлауы той-думанның ордасына айналды, қыстаулары ретке келтіріліп, көрікті мекенге лайық болды. Шыңғыс хан құрған мемлекеттің нығайуы мен кейін оның күшті империяға айналуының негізгі сыры - ондағы халықтардың барлығына міндетті ортақ заңдарға қатаң бағынуында болған еді. «Біліктің» екінші бабында: «...егер де Жасақ қатаң түрде орындалмаса, онда мемлекет істері дағдарып, үзіледі. Одан кейін Шыңғыс ханды іздейді, бірақ оны таппайды» (61,178-6.). Жасақ дін мәселелерінде шыдамды болуға, ғибадат орындары, діни тұлғалар мен үлкендерге құрметпен қарауға, кедейлерге қайырымдылық көрсетуге шақырды, отбасы мен үй тұрмысына да қатаң бақылау орнатты. Жасақтан кейбір үзінділер келтірейік (61, 183-1856): 1. Зинақорлық жасаған адам үйленген бе, жоқ па, ол есепке алынбайды, өлім жазасына кесіледі. 2. Кім де кім айғай-шу көтеріп кінәлі болса, ол да өлімге бұйырылады. 3. Кім де кім әдейілеп немесе арбаумен өтірік айтса, не болмаса біреудің әрекетін астыртын бақыласа, немесе екі дауласушының арасына түсіп, біреуіне қарсы екіншісіне көмектессе, ол да өлім жазасына бұйырылады. 4. Суға немесе күлге дәрет сындырған адам да өлімге бұйырылады. 5. Кім де кім тауар алып, борышқа батса, содан соң тағы да тауар алып, тағы да борышқа батса, содан соң тағы да тауар алып, тағы да борышқа батса, ол үшінші кезден кейін өлімге кесіледі. 6. Кім де кім тұтқындаған адамның рұқсатынсыз тұтқынға тамақ немесе киім берсе, сол адам өлімге кесіледі. 7. Кім де кім қашқан құлды немесе қашып кеткен тұтқынды тауып алып. оны иесіне қайтармаса, өлімге қиылады. 10. Құран оқитындарға (қариға), заң шығарушыларға, емші-тәуіптерге, өзін құдайшылық пен тақуалық жолға сарп еткен ғылым қайраткерлеріне, азаншылар мен мәйіттің денесін жуушыларға алым-салық салынбайтын болсын. 11. Ол бір діннен екінші дінді жоғары қоймай, діннің бәрін сыйлауға қаулы шығарды. Мұның бәрін ол құдайға жағынудың құралы ретінде қабылдады. 28. Өлімнен (қылмысы үшін өлім жазасынан) құн беру арқылы: мұсылман үшін қырық алтын теңге, ал қытай үшін бір есек төлеп құтылуға болады 29. Кімнен ұрланған жылқы табылған болса, ол оған осындай тоғыз жылқы қосып иесіне қайтаруға міндетті, егер де бұл айыпты төлеуге оның жағдайы кетермесе, онда жылқылардың орнына оның балалары алынсын, ал балалары болмаса, онда оның өзін қойша бауыздау керек Өлім жазасы, сондай-ақ басқарушылардың ханның сыртынан үшінші бір тұлғалармен сөйлескендері үшін. ұрыста жәрдем көрсетпегені үшін, бастықтың рұқсатынсыз күзет тұрағын тастап кеткені үшін, жауынгерлердің әскери міндетін орындаудағы салақтығы үшін берілді. Жасақ өз еркімен берілген елдер мен қалаларға аяушылық етуге жарлық берді. Бұл заңдар билеушілер үшін де, қатардағылар үшін де бірдей болды. Мысалы, соғыссыз берілген қарсыластарына қаталдық көрсеткені үшін Шыңғыс хан өзінің жездесі Тоғышарды түменбасылықтан қатардағы жауынгерге дейін төмендетіп тастаған. Моңғол мемлекеті әскери ұйым қағидатымен құрылған. Мемлекет аумағы мен халқы орталық (гул), оң қанат (барунғар) және сол қанат (жоңғар) болып бөлінген. Ондық жүйе негізге алынып, қатаң тәртіп пен нақты ұйымдық бірлік орнатылды. Шыңғыс ханның жеке гвардиясы ақсүйек тегінен шыққан жасақтардан құралды. Жоғары әскери қол «түмен» - 10 мың жауынгерден құралды, сондай-ақ, «түк» әскери жасағы 100 мың жауынгерден тұрды Моңғол әскері: ауыр (семсершілер) және жеңіл (садақшылар) атты: әскерлер болып белінген. Моңғолдар соғыстың сан түлі әдіс-тәсілдерін қолданған: жорта қашу, жауды алдап тосқауылға әкелу, әскердің бес қатарына дейінгі атақты «моңғол тасқынын» қолданып соғысты. Моңғол әскері кейде шабуылға айғай-сүрең салып шықса, кейде күндіз жалауша белгісін, түнде шам алмастыра жүріп үнсіз - «мылқау соғыс» әдісін қолданып шайқасқан. Әрбір моңғол жауынгері өзімен бірге ара, біз, ине-жіп, тамақ пісіретін ыдыс сиымдылығы шамамен 2 литрлік құты, құрғақ сүттен, кепкен еттен және ауыстыратын іш киімнен тұратын ұсталмайтын қор алып жүрген. Азықсыз қалған кезде, жауынгер өз атының тамырын тіліп жіберіп, бір жарым литрдей қан ішіп, содан кейін жараны таңып тастайтын болған. Әрбір жауынгердің бірден төртке дейін жорық аты болды. Моңғолдардың аттары «ит сияқты үйретілгендері» сондай, олар бірде шапшаң шоғырлана, бірде жан-жаққа бытырай қашып, қарсыластарының тастүйін шабуылына ұрынбай, біресе ана жерден біресе мына жерден шабуылдап састыратын болған. Осындай қимылдарымен моңғолдар жауын әбден титықтатып, олар тіпті ұрысқа ауыр кавалерия кіргенге дейін-ақ беріліп жататыны мәлім. Моңғолдар аттың үстінде 10-12 күн бойы түстенбей, дамылсыз жүріп, тәулігіне 150 шақырымға дейін игере алатын. Мамандардың есебі бойынша, моңғолдар 200 мың адамға дейін әскер, 1 млн. жылқы шығара алған. Алайда, кейде 400, 600, тіпті 800 мың әскері болды деген де шындыққа үйлеспейтін мәліметтер де кездеседі. Моңғол әскерінде күшті қарулары да болған: ауыр соғыс машиналары, от атқыштар, «грек оты» деп атапынатын жанғыш мұнай, оқ-дәрі (порох) қолданылды. Бірақ оқ-дәрімен (порох) атылатын қару болмағандықтан, олар оқ-дәрілерді ракеталарға пайдаланған.

 **3.2. Моңғолдардың Қазақстан территориясын жаулап алуы**.

 ХІІІ ғасырдың алғашқы онжылдығында-ақ моңғолдар Оңтүстік Сібір халықтарын өзіне бағындырды. Одан кейін Қытайға басып кіріп, іс жүзінде бүкіл Шығыс Түркістанды және Xуанхэнің солтүстігіндегі Қытайды уысында ұстады. Ал, енді Шыңғыс ханның Шығыс Еуропа мен Алдыңғы Азияға баратын жолында Қазақстан мен Орта Азия жатқан еді. Шыңғыс ханның түркі халықтарымен өзара қатынасында Орталық Азияның барлық көшпенді халықтарын біріктіріп, оларды бір империяның қол астына қосу мақсатын көздеген дипломатия тұрды. Мұның өзі саяси одақтық қатынастар құруға және билеуші әулеттердің өзара некелік қатынастар орнатуына жиі-жиі әкелді. Шыңғыс хан билігінің бастапқы кезеңінде оның басты қарсыластары ұйғырлар, керейттер, наймандар, меркіттер болды. Ұйғырлар моңғолдармен одақтық қатынастар орнатуға мәжбүр болған. Ал, тарихшы Рашид-ад-Дин моңғол әскері Жетісуға басып кірген кезде, қарлұқтардың көсемі Арыслан хан Шыңғыс ханға сыйлық әкелгені және оның ұлы болуға тілек білдіріп, оларға өз еркімен бағынғаны туралы жазады. Моңғолдарға ұйғырлар, қарлұқтар, наймандардың бір бөлігі, қыпшақтар және басқа да түркі тайпалары ерікті түрде қосылып, моңғол әскерінің құрамында соғысты. Әскери күшпен жаулап алғанына дейін моңғолдар Қазақстан аумағына еніп те қойған болатын. Мәселен, 1211 жылы моңғолдардан жеңілгеннен кейін, оңтүстік батысқа қарай ығысуға мәжбүр болған Күшлік бастаған наймандарды қуғындаған Хұбылай ноян басқарған моңғол әскері Жетісуға дейін келген еді. Алайда, бұл кезде моңғолдар Қытаймен соғысып жатқандықтан, Хұбылай шығысқа қайтып оралады. Ал, 1216 жылы Шыңғыс хан қыпшақ далаларына көшіп кеткен меркіттерді біржола талқандауға өзінің үлкен ұлы Жошыны әскерімен аттандырады. Жошы әскері Торғай даласына келіп кіргенде, мұнда 60 мың қолмен қыпшақтарға қарсы жорыққа шыққан Хорезм шахы Мұхаммедтің әскерімен шайқасқа түседі. Бұл шайқас бір күнге созылып, ал түнде моңғолдар жаққан оттарын тастап кетіп қалады.

Моңғолдардың Қазақстан жеріне басып кіруіне «Отырар апаты» деген

оқиға сылтау болды. Шыңғыс хан бұл жорыққа ұзақта мұқият дайындалған. Моңғолдардың жеңісі туралы хабарлар тасқыны, өз кезегінде, Орта Азия

билеушілерін де ойландыра бастағанды. Хорезм шахы Мұхаммед Моңғолияға екі елшілік жіберіп, Шыңғыс хан да Хорезмге елшілік аттандырған болатын. 1218 жылы көктемде оларды Хорезм шахы Мұхаммед қабылдайды. Содан кейін моңғолдар Орта Азияға 450 адамы бар 500 түйеден тұратын сауда керуенін аттандырады. Бұл керуен 1218 жылы Отырарға келеді. Отырар билеушісі қыпшақ Қайырхан Иналшық көпестердің тыңшылық әрекеттерін сезгеннен кейін, керуен мүшелерін өлім жазасына бұйырады. Осындай қайғылы оқиғадан кейін Шыңғыс хан өз елшілері арқылы Қайырханды беруді талап етеді. Бірақ оған жауап ретінде елшілер де өлтіріледі. Міне,осы жағдайлар соғыстың басталуына алып келді.

1219 жылдың көктемінде-ақ моңғолдар Ертіс алқабына малдарын айдап

келе бастайды. Сылтауы табылған соғысқа дайындық белсенді жүргізіліп жатқан еді. 1219 жылдың қыркүйегінде Шыңғыс ханның 150 мыңға жуық әскері (инженерлер, жұмысшылар, қамал бұзар машина шеберлерінің өзі 15 мыңға жуық болды) өз одақтастары - қарлұқтармен және ұйғырлармен бірге Жетісу арқылы Қазақстанға басып кіреді. Күз бен қыс моңғолдар үшін қолайлы мезгілдер болатын. Өйткені, өзендер мен ми батпақтар мұз құрсанғандықтан, олардың атты әскерінің өтуіне кедергі келтірмейтін еді. Отырарға жақындағанда Шыңғыс ханның ұлдары Шағатай мен Үгедей оны басып алу үшін қалды да, ал Жошы өз әскерімен Жент пен Янгикентті бағындыру үшін Сырдарияның төменгі ағысына қарай бағыт алады. Шыңғыс ханның өзі ұлы Төлемен бірге сол уақыттағы Мауераннахрдың астанасы, әрі аймақтағы аса ірі сауда орталықтарының бірі - Самарқанд пен Бұхараға қарай жылжиды. Отырар билеушісі Қайырханның 20 мыңнан 50 мыңға дейінгі әскері ерлікпен қорғанады. Отырар тұрғындары мен жауынгерлер отансүйгіштіктің биік үлгісін көрсетті. Алайда, қоршаудың бесінші айының соңына қарай Хорезмнен көмекке келген әскербасы Қараджа хаджиб он мың әскерімен моңғолдарға беріліп, қала қақпасын жауға ашып береді. Бірақ бұл сатқындық олардың өмірін сақтап қалған жоқ болатын. Моңғолдар оларға кез келген уақытта сендер бізді де сатасыңдар деп, оларды өлтіруге бұйрық берген. Отырардың ішкі қамалына (цитадельге) бекінген Қайырханның әскері тағы бір ай жанқиярлықпен қорғанады. Дегенмен, күші анағұрлым басым моңғолдар 1220 жылдың ақпанында қаланы алады. Қайырхан қатал жазаға тартылып, өлтіріледі.

Сырдария бойындағы Қыпшақ мемлекеттік бірлестігінің орталығы - Сығанақ қаласының халқы да моңғол әскеріне табанды қарсылық көрсетіп, ерлікпен шайқасқан. Оны қоршау жеті күн мен түнге созылып, 1220 жылдың көктемінде оны алғаннан кейін моңғолдар қала халқының бәрін қырып салды. Ерлікпен қорғанған Ашнас қаласының тұрғындары да қырып-жойылды.

1220 жылдың наурыз айында бірнеше күннің ішінде Шыңғыс хан әскері Бұхараны алады. Ал, сәуірде 110 мың адамдық әскер мен 20 соғыс пілі қорғап тұрғанына қарамастан, Самарқандты да бағындырады. Шындығында Хорезм шахы Мұхаммедтің бүкіл армиясы 400 мыңнан кем емес еді. Бірақ олар моңғол әскерінің тегеурінді шабуылдарына тетеп бере алмады. 1221 жылы Үргеніш қаласын (Гургендж) алған Жошының әскери қолы қыпшақтардың қарсылығын басып-жанша отырып, Аралдың солтүстік-шығысында соғыс қимылдарын жүргізеді. 1224 жылдың күзінде Шыңғыс хан Моңғолияға қайтып оралды. Сөйтіл, 1219-1224 жылдардағы шапқыншылық нәтижесінде Қазақстан мен Орта Азия Моңғол империясының құрамына кіреді. Шыңғыс хан 72 жасында «гаха», яғни доңыз жылы дүниеден өтті. Мүрдесі тіршілігінде өзі қалаған орынға, Онон езені бастау алатын Бурхан Халдун тауы маңында жерленді деген болжамдар бар. «Әлемді сілкіндіруші» 1 мллиардтан аса адамды біріктірген «кәрі құрлық» аумағының бестен тертін бағындырды. ХІІІ ғасырда Еуропа мен Азияның кең-байтақ даласында «моңғолдық біртұтас геосаяси бастауы» орнады (61, 23-6.|. Моңғол шапқыншылығы байырғы Қазақ жерін мекендеген халықтардың этносаяси дамуына елеулі езгерістер енгізді. Бұл шапқыншылық өзімен бірге күйзеліс пен бүліншілік, орасан зор апат әкелді. Ол жайында 1245-1247 жыпдары Оңтүстік және Оңтүстік-Шығыс Қазақстан жері арқылы моңғолдардың ұлы ханының сарайына жіберілген Рим Папасының елшісі Плано Карпини кептеген мәліметтер қалдырған. Моңғолдар Оңтүстік Қазақстандағы Отырар, Сығанақ, Ашнас қалаларын толықтай құртып жіберді. Моңғол басқыншылығы адамдарды қырып-жоюмен, оларды құлдарға айналдырумен, гүлжазираларды, өндіргіш күштерді қиратумен, материалдық және мәдени құндылықтарды жоюмен қабаттаса жүрді. Араб тарихшысы Ибн әл-Асир бұл жайында былай деп жазады: «Егер де біреу, Құдіретті де Мәртебелі Алла адамды жаратқаннан бері, адамзат осы уақытқа дейін тап мұндай жағдайды бастан кешірмеді деп айтса, ол дұрыс айтқан болар еді... Мүмкін, адам баласы дүниеге келіп. ақырзаман болғанына дейін дәл осыған пара-пар келетін оқиғаны көрмейтін де шығар... Моңғолдар ешкімге де рақымшылық жасамады; әйелдер мен еркектерді, сәбилерді аяусыз ұрып-соқты, екіқабат әйелдердің ішін жарып, құрсақтағы шарананы елтірді» |33, 182-б.|. Сол тарихи дәуірдегі Қазақ жерінде қоныс тепкен тайпалардың талайы моңғолдардың басқыншылығы салдарынан Венгрия, Балқан, Үнді, Мысыр, Қытай жерлеріне ауып кетті. Солай бола тұрса да, түркі халықтары басқыншыларға қарсы азаттық күресін тоқтатпады. Араб жазушысы ибн-Басылдың мәліметтері бойынша, 1229-1230 жылдары Батыс Қазақстан аймағында моңғолдарға қарсы көтеріліс бұрқ ете түседі. 1237 жылы ол, тіпті күшейіп, Бачман бастаған қыпшақ жасағы белсене шайқасады. Осы жайлы ХІІІ-XIV ғасырлардағы қытай және парсы деректерінде де Бачман бастаған көтеріліс дауылының қарқыны туралы мына бір мәліметтерде оны ұстау үшін Шыңғыс ханның немересі Мөңке 20 мың әскер жасақтаған. Ал, ол Еділдегі аралдардың біріне жасырынғанда, 200 кемеден тұратын флотилия жабдықталған. Тұтқындалған Бачманды өлтірер алдында моңғолдар оны тізерлеткісі келгенде, ол: «Мен де көсеммін, сондықтан елімнен қорықпаймын. Тізе бүгетіндей, мен түйе емеспін», - деп жауап беріпті. Туған жері мен Отанынан тысқары кетуге мәжбүр болған түркі тайпалары, гулямдар мен мамлюктер көршілес мемлекеттер мен тұтас аймақтардың дамуына да айтарлықтай үлес қосқан. Бұған Дели мен Мысыр сұлтандықтары нақты дәлел бола алады. Тарихшы Ибн әл-Асирдің мәліметтері бойынша, 1220-1221 жылдары Хорезмшах мемлекетінен шыққан 30 мың түрік жауынгерлері, соңдарына түскен моңғол әскерімен шайқаса отырып, Үндістанға келеді. Олардың құрамында тек жауынгерлер ғана емес, сонымен бірге ақындар, ғалымдар, діни қайраткерлер де болған. Сол себепті, ХІІІ ғасырда Дели Үндістандағы әрі бүкіл Шығыс елдеріндегі аса ірі мәдени орталықтардың біріне айналады. Бұл аймақтарға Шыңғыс хан қырғынынан бас сауғалаған Самарқанд. Бұхара, Отырар, Герат және басқа да ірі қалалардың тұрғындары ағылып кеше бастады. Дели сұлтанатындағы билеуші Шамсия әулетінің негізін салған қыпшақ Мұзафар Елтұтмыш болатын. Оның қызы Рәзия тақ мұрагері ретінде ислам әлемі елдеріндегі заңды түрде билікке келген тұңғыш әйел болды. Ол «Әйелдердің тірегі, дәуірдің билеушісі», «Әлем мен құдайдың сүйіктісі» деген атақтармен аталатын болған. Елтұтмыштың өзі, оның ізашары Айбек және мұрагерлері Разия мен Балбан Үндістанның дамуына елеулі ықпал етіп, оны моңғолдардың езгісінен қорғап қалған.

ХІІІ ғасырда ежелгі Қазақ жеріндегі моңғол үстемдігінің әсерінен Мысырда да билік басына қыпшақ батырлары келді. Қыпшақтар Құтыз бен Бейбарыс мұсылмандық жолдағы Шығыс елдерінің моңғол шапқыншылығына қарсы тосқауыл қоюына зор еңбек сіңірді. Ал, тегі қыпшақ Қалауын осы елді 103 жыл билеген әулеттің негізін қалаған болатын. Оның моңғол ханшайымы Аслуннан туған жалғыз ұлы Ан-Насир ерекше көзге түсті. Ол Египетті 43 жыл билеген еді. Аталған билеушілердің барлығы да соңдарынан өздерінің ерлігі мен батырлығының арқасында мұсылмандық еркениетті моңғол басқыншыларынан қорғап қалудағы әскери даңқын ғана қалдырып қойған жоқ еді. Сонымен бірге, олар бұл елдердегі мәдениет пен өнердің, ғылым мен әдебиеттің дамуына да зор үлес қосты. Олар салғызған мешіттер, кесенелер, медреселер, суағарлар және басқа да зәулім ғимараттар сәулет өнерінің көрнекті үлгілері болып табылады. Мамлюктер билігі кезінде Каирде барлығы сәулет енерінің ескерткіштеріне жататын 150 ғимарат салынған |25, 113-б.). Моңғолдар Қытайды жаулап алғаннан кейін ондағы ықпалды саяси қайраткерлер мен Юань империясын құрушылар сол кезеңдердегі Қазақ даласын мекендеген тайпа өкілдерінен шықты. Олардың қатарында тегі қыпшақ Чжанұр мен Янтемір, қаңлылардың ортасынан шыққан Иналтоты мен Асанбұқа және басқалар болған.

**3.3. XIV-XV ғасырларда Қазақстан аумағында құрылған мемлекеттер: Алтын Орда, Ақ Орда, Моғолстан, Ноғай Ордасы**

Моңғолдардың Қазақстанды жаулап алуының салдарынан, оның аумағы Шыңғыс ханның ұрпақтары арасында бөліске түсті. Шыңғыс хан, көзі тірісінде ақ империясын өзінің ұлдарына ұлыс ретінде бөліп берген еді. Сөйтіп, Қазақстан аумағы үш ұлыстың құрамына енгізілді. Далалық ұлан-ғайыр аймақ оның үлкен ұлы - Жошының ұлысына кірді. Бірақ ол Шыңғыс ханның тірі кезінде қайтыс болғандықтан, ұлыста оның үлкен ұлы Батый билік жүргізді (1227- 1256). Ол Ертіс пен Солтүстік Жетісудан бастап, бүкіл Шығыс Дешті Қыпшақты, яғни Еділдің теменгі ағысына дейінгі зор аумақты алып жатты. Ал, Ордасы Ертіс алқабында орналасты. Шағатай ұлысына Оңтүстік, Оңтүстік-Шығыс Қазақстан, Шығыс Түркістан және Мауераннахр аймақтары берілді. Ордасы Іле алқабында орналасты. Үгедей ұлысына Жетісудың солтүстік-шығыс бөлігі, Батыс Моңғолия, Ертістің жоғарғы ағысы мен Тарбағатай аумақтары берілді. Ордасы Шәуешек өлкесінде орналасты. Шыңғыс ханның кіші ұлы Төле Моңғолиядағы қара шаңыраққа ие болып қалды.

1228-1241 жылдары ұлы хан болған Үгедей ұлысы 1251 жылы жойылады. Ал, оның жерлері 1251-1259 жылдары ұлы хан ретінде билік құрған Төленің баласы Мөңкеге және оған дейін ұлы хан болған Үгедейдің үлкен ұлы Күйікке (1246-1248) бөлініп беріледі.

Жошының мұрагері - Батый Батыс Дешті Қыпшақты, Еділ бұлғарлары мен орыс князьдіктерін, Польша, Венгрия, Чехия жерлерін және одан әрі қарайғы жерлерді жаулап алу мақсатында басқыншылық жорықтарын жүргізді. 1236- 1242 жылдардағы Еуропаға жасалған жорықтардың нәтижесінде оның қол астына Қырыммен бірге, Дунайдың төменгі ағысына дейінгі жерлер қарады Обь пен Ертістің жоғарғы бастауларынан Еділ мен Әмударияның теменгі ағысына дейінгі орасан зор аумақта Батый хан Алтын Орда мемлекетін құрды. Астанасы - Сарай-Бату (Астрахан маңында), кейінірек Батыйдың ағасы Берке ханның билігі тұсында (1257-1266) Сарай-Берке (Волгоградқа таяу) болды. Моңғол империясының тұтастығына түпкілікті соққы 1260 жылы берілді. Себебі, Мөңке қайтыс болғаннан кейін оның ағайындары Арық-Бұға мен Хұбылай бір мезгілде ұлы хандар деп жарияланған еді. Алайда, батыстағы билеушілер - Жошы ұлысындағы Берке хан және Шағатай ұлысындағы Хайду оларды іс жүзінде мойындамағандықтан, тәуелсіз билеушілер болып қалды.

Алтын Орда XIV ғасырдың бірінші жартысында, әсіресе исламды мемлекеттік дін деп жариялаған Өзбек ханның тұсында (1312-1342), сондай-ақ оның ұлы Жәнібек ханның кезінде (1342-1357) нығайып, күшті мемлекетке айналды. Алайда, XIV ғасырдың |! жартысынан бастап ол дербес ұлыстарға ыдырай бастады. Алтын Ордадан Ақ Орда мемлекет! Дешті Қыпшақ жеріне жеке белініп шықты. Алғашқыда Дешті Қыпшақ, Жетісудің солтүстік-шығыс бөлігі, Ертіс аймағы Жошының үлкен ұлы Орда Еженнің ұлысына кіріп, ол Көк Орда деп аталды. Ал Жайық, Ырғыз, Тобыл, Сарысу өзенінің бойлары, Аралға жақын далалар, Сырдарияның төменгі ағысы Жошының тағы бір баласы - Шайбанның ұлысына кірді де, Ақ Орда деп аталынды. Шайбан ұлысы Орда Ежен ұлысының құрамына енгеннен кейін, бүкіл мемлекет Ақ Орда деп атала бастады. Сөйтіп, XIV ғасырда Шағатай ұлысының құрамындағы Жетісуды санамағанда, Қазақстанның далалық аймақтарының барлығы дерлік Ақ Орда құрамына кірді. Орталығы Сығанаққа орналасты. Ақ Орда дербестікке іс жүзінде XIV ғасырдың ортасында, Ерзен хан мен Мүбәрак қожаның тұсында (1320-1344) қол жеткізді. Ал, Ақ Орданы Орыс хан билеген кезде (1361-1380) едәуір нығайып күшейді. Шағатай ұлысының жеріне Үгедейдің немересі Хайду (1269-1301) билік жүргізіп, 1269 жылы дербес Хайду мемлекетін құрды. Оның жері Алтайдан бастап Сырдария мен Амударияға дейінгі аумақты алып жатты. XIV ғасыр дың ортасында ол дербес екі бөлікке ыдырады. Орта Азияның солтүстікшығысы, Жетісу және Шығыс Түркістан аймақтары кірген шығыс бөлігінде Моғолстан мемлекеті пайда болды. Ал, батыс бөлігіндегі Мауераннахрда (Мауераннахр - Сырдария мен Әмудария өзендерінің арасы, батыс елдеріне Трансоксиана деген атпен белгілі) 1370 жылы өз билігін орнатып, 35 жыл билеген Әмір Темір (1336-1405) мемлекеті құрылды. Моңғолдың түркіленген барлас тайпасынан шыққан Тарағай бектің баласы -- Әмір Темір өз қол астына бүкіл Орта Азияны біріктіріп, зор империя құруға ұмтылған болатын. Бірақ, бұл мақсатына Алтын Орда кедергі келтіріп тұрған еді. Оны әлсірету үшін Әмір Темір Ақ Орда мен Моғолстанға қарсы басқыншылық жорықтарын жүргізді. 1370-1380 жылдарда Әмір Темір бұл мемлекеттерге қарсы ондаған жорықтар ұйымдастырады. Нәтижесінде олардың дербестігіне соққы берілді. Далалық аймақ Әмір Темір империясына ресми түрде қосылған жоқ болатын. Алайда, Сығанақ, Отырар, Сауран, Иассы, Сайрам сияқты ірі қалалары бар Оңтүстік Қазақстан Әмір Темірдің иелігіне етті. Сығанақ билеушісі болып Темірдің қол шоқпары ретінде танылған жошылық Тоқтамыс отырғызылды. Әмір Темірдің қолдауымен Тоқтамыс Алтын Орданың астанасы Сарайды басып алады. Бұдан кейін ол Темірдің саяси ықпалынан шығуға әрекет жасайды. Алайда, 1395 жылғы Әмір Темір жорығының салдарынан талқандалып, тақтан тайдырылады. Әмір Темірдің емірінің соңында оның империясының құрамына Мауераннахр, Түркістан, Хорезм, Иран, Ирак, Ауғанстан. Кавказ елдері, Үндістанның солтүстік бөлігі кірді. 1404-1405 жылдың қысында ол Оңтүстік Қазақстан арқылы Қытайға жорыққа шыққан еді. Бірақ 1405 жылы жолда Отырарда қайтыс болды. 1428 жылы Ақ Орда билігіне Шайбан әулетінің өкілі Әбілхайыр хан келді. Ол Дешті Қыпшақта 40 жыл билік жүргізді. Әбілхайыр хандығы Жайықтан Балқашқа дейін, Сырдарияның төменгі ағысы мен Арал теңізінен солтүстікте Тобылдың орта ағысы мен Ертіске дейінгі аралықты қамтып жатты. Хандықтың орталығы Сығанақ қаласында орналасты. XV ғасырдың ортасына қарай Алтын Орда ыдырағаннан кейін Батыс Қазақстан аумағында дербес мемлекет - Ноғай Ордасы (алғашқы аты Маңғыт жұрты) пайда болды. Ноғай Ордасының жартылай тәуелсіздікке қол жеткізуі Алтын Ордаға (1396-1411) билік жасаған әмір Едіге кезінде басталды. Ал, Едігенің баласы Нұраддиннің тұсында (1426-1440) Ноғай Ордасы Алтын: Орда құрамынан түпкілікті бөлініп шықты. Ноғай Ордасында маңғыт тайпасы үстемдік етті. «Ноғай», «Ноғай Ордасы» деген терминдер тарихи деректерде XVІІ ғасырдың басынан бастап көріне бастады. Себебі, ХІІІ ғасырдағы алтынордалық түменбасы Ноғай батырдың атымен байланысты берілді. Ноғай Ордасындағы тайпалар қыпшақ-моңғол тайпаларынан тарайды. Ноғай Ордасындағы саяси және экономикалық билік Едігенің ұрпақтарының. яғни маңғыт әмірлерінің қолында болды. Ноғай Ордасының құрамына манғыттармен бірге қоңырат, найман, арғын, қаңлы, алшын, қыпшақ, қарлұқ, апаш, тама және қазақ халқының қалыптасу процесіне тікелей қатысы бар басқа да тайпалар кірді. XV ғасырдың 20-60 жылдары Сібір Қазан. Қырым. Астрахан хандықтары пайда болды. Сөйтіп, моңғалдардың саяси үстемдігінің нәтижесінде Қазақ жерін мекендеген түркі тайпаларының ортасында билеушілер тобы, яғни «ақсүйек» тобы қалыптасты. Қоғам жалпыға бірдей міндетті: мемлекет басшысынан бастап, қарапайым азаматына дейін заңды қатал сақтау негізінде басқарылды Моңғол билеушілерінің бағынышты елдердегі билігі олардың жергілікті басқарушылары - бектер мен басқақтар арқылы жүзеге асырылды; басқару жүйесі бұрынғы дәстүрлі күйінде қала берді, бірақ моңғолдардың бақылауында болды. Шыңғыс ханның Жасағы негізгі басшылыққа алынды. Салық жинау белгіленген жүйе бойынша жүргізілді. Қазыналық пошта, әкімшілік басқару жүйесі енгізілді. Моңғолдар түркі тайпаларын тірек етті. Өйткені, евразиялық халықтардың этносаяси тарихында түркі тайпаларының ықпалы күшті болған еді. XIV-XV ғасырларда Қазақстан жеріндегі моңғолдар құлазытқан қалалар мен егіншілік алқаптарының қалпына келтірілуі және мал шаруашылығының дамуы бұл аймақтағы өндіргіш күштердің, көршілес аймақтармен сауда қатынастарының, өзара мәдени және шаруашылық байланыстардың өсуіне ықпал етті. Әлеуметтік-экономикалық саласында феодалдық қатынастар да дами бастады. Көшпелі қоғамның ерекшелігіне қарай, оның Қазақстан жерінде өзіндік белгілері қалыптасты. Қоғамның әлеуметтік-экономикалық салаларынан гері, әлеуметтік-саяси ұйымдарда феодализм белгілері көбірек көрініс берді. Мемлекет билеушісінің вассалдары - ақсүйектердің көлемді жер иеліктері болды. Ол мұрагерлік құқық жолымен ұрлақтарына қалдырылып отырды. Сондай-ақ мемлекеттік қызмет атқарғаны үшін жер үлестерін беру жүйесі де қалыптасты. Вассалды-лендік жүйеге байланысты феодалдық институттың: иерархиялық билік. мемлекеттің ұлыстарға бөлінуі, өзара қырқыстардың болуы, заңнан билік пен күштің басым болуы сияқты белгілері ерекше көрініс берді. XIV-XV ғасырларда Қазақстан халқының әлеуметтік құрылымы таптық жіктелу сипатында болды. Қоғамдағы жетекші әлеуметтік топты Шыңғыс хан әулетінің өкілдері -- хандар, сұлтан-оғландар құрады. Олар әмірлерден, бектерден, билерден, байлардан тұратын тайпа басшыларының қолдауына сүйенді. Отырықшы және көшпелі жұрттың халқына «қараша», «жай халық», «қара халық» деген терминдер қолданылды. ХІМ-XV ғасырларда Ақ Орда, Моғолстан, Әбілхайыр хандығы, Ноғай Ордасы сияқты мемлекеттік бірлестіктер дәстүр бойынша ұлыстар деп аталды. Олар империя шеңберіндегі билеуші Шыңғыс хан әулеті мүшелерінің еншісіндегі иеліктер болды. Алайда «ұлыс» ұғымы олардың дербестігінің нығаюына қарай «мемлекет» деген мағына мәніне ие болды. Мемлекеттің басшысы хан болды, ал оның билігі атадан балаға үлкендік қағидаты бойынша мұрагерлікке ауысып отырды. Ханды ру-тайпа ақсүйектерінің құрылтайында сайлады. Онда хан деп жариялаудың дәстүрлі салты сақталды. Ханның нақты билігі Шыңғыс хан әулетіне және ру-тайпа басшыларына тәуелді болған еді. Хан ақсүйектермен кеңес құрып отырды. Хан кеңесі «мәжіліс» немесе «диуан» деп аталатын болған. Ұлыс билеушілері ханға бағынышты болғандықтан, олар ұлыстарды ханның атынан басқарды. Соғыс болған жағдайда әскер беруге, қарауындағы халықтан жиналған салықтың белгіленген мөлшерін беруге міндетті болды. Ханның арнайы әскері болды. Дегенмен, мемлекеттің басты әскери күшін жасақтар құрады. XIV-XV ғасырларда Қазақстан жерінде құрылған мемлекеттердің әлеуметтік-экономикалық дамуды, тұтастықты сақтау мүмкіндігі әрі жерлерін сыртқы жаулардан қорғауды қамтамасыз ете алатындай тұрақты саяси құрылымы болды XIV ғасырдың басында моңғол басқыншылығынан кейінгі Қазақ жерінде құрылған мемлекеттер жергілікті этникалық негізде құрылды. Сондықтан да бұл мемлекеттер кешпелі халықтар мен отырықшы жұрттың арасындағы экономикалық байланыстарды қайта жаңғыртуға мүдделі болды. Сол себепті Сығанақ, Сауран, Түркістан сияқты қалалар қайта жаңғыра бастады. Қалапарда құмыра жасау, кірпіш күйдіру, мыс, қола құю, зергерлік, шыны жасау, сүйек өңдеу, тас кесу, тоқымашылық, кілем тоқу, қолөнері дами бастады. ХҮ ғасырдың ортасында Орта Азияда сауда жолдары қайта қалпына келіп, тауар-ақша қатынастары дами бастады. Бұған Сарайшық пен Түркістаннан және Оңтүстік Қазақстанның басқа да қалаларынан табылған теңгелер дәлел бола алады. Бұл кезеңнің сәулет өнерінің ескерткіштерінің қатарына Орталық Қазақстандағы Жошы хан мен Алаша хан кесенелері (XIV-XV ғғ.), Тараздағы Дәуітбек кесенесі (XIV ғ.), Түркістандағы Қожа Ахмет Иасауи (XIV-XV ғғ.) кесенесі, Сығанақтағы Көк-Кесене, Отырар қалашығының мұнаралы мешіті мен моншасы (XIV-XV ғғ.) кіреді.

XIV-XV ғасырларда сан салалы халық ауыз әдебиеті ерекше өркен жайды. Олардың қатарындағы таңғажайып батырлық ертегілер ерекше орын алды. Мәселен, «Ер Тестік», «Аяз би» ертепілері халық арасына кең тарады. Сол кезеңде Алпамыс, Қобыланды, Ер Сайын, Қозы Көрпеш-Баян сұлу туралы аңыздар тұтас эпикалық жыр ретінде жинақталды. Сондай-ақ Қотан (XIVe.). Сыпыра (XIV-XV ғf.) жыраулардың аттары көпшілікке жақсы мәлім болды. Жазба әдебиеті саласында ғылыми оқулық әрі көркем әдебиет үлгісі ретіндегі «Кодекс Куманикусті» атап айтуға болады. Жазба әдеби ескерткіштері қатарына «Огыз-наме», Хорезмидің «Махаббат-наме», Құтыбтың «Хұсрау-Шырын» сияқты туындылары мен басқа да шығармалар жатады. Сол заманның музыка өнеріндегі тарихи, батырлық және махаббат тақырыптарына арналған: «Ескендір», «Қамбар батыр», «Қобыланды батыр», «Шора батыр», сондай-ақ «Жошы ханның жортуылы», «Ақсақ құлан», «Әмір Ақсақ» және басқа да күйлер бүгінгі күнге мұра болып жеткен. Моңғол үстемдігі дәуірінен кейін XV ғасырға қарай ислам ілімі қоғамдағы саяси элитаның арасында басымдылыққа ие бола бастады. Бұл Алтын Ордада исламның дамуына барынша қолдау керсеткен Берке хан мен Өзбек хандардың саясатымен тығыз байланысты болған еді. Бұл жөнінде Шәкәрім Құдайбердіұлы «Түрік, қырғыз қазақ һәм хандар шежіресі» атты еңбегінде: «…Жош ұлысындағы аталарымыз Жошы нәсілінен Өзбек хан мұсылман болғанда. барша Жошы ұлысы өзбек атанып, онан кейін әз Жәнібек ханға еріп, Ноғай ханнан бөлінгенде қырғыз, қазақ атанған елміз, ол кезде ол атпен атанған ел, жалғыз ғана біздің үш жүздегі қазақ емес, көп ел еді. … Өзбек хан мұсылман болып, халқын да мұсылман қылды. Сол мұсылмандық бұзылған жоқ, «дін Өзбектен қалды» деген мақал соп…», - деп жазады [60, 21-22-б.]. Дегенмен XIV-XV ғасырларда исламмен қатар Қазақ жерін мекендеген халықтар арасында исламға дейінгі наным-сенім де маңызды рөл атқарды.